Nous Mahaus, contesse d’Artoys et de Bourgoigne, palatine et dame de Salins, faisons savoir à touz... que, pour raison de l’aliance que nous, pour nous et pour Robert, nostre fil, avons fait à ceaux de Besençon, ne pour raison de la garde en quoy nous les avons pris, pour nous et pour ledit Robert, nous ne clamons riens en la justice ne ne cognestrons de nule cause, ne n’entendon[s] à entrer ne n’entrerons en la justice de l’arcevesque, dou viconte ne dou maieur de Besençon, dedenz la vile ne dedenz la banliue de Besençon, lay où lour justice temporel s’estent, en empaichant lour droit. En tesmoing de ce, nous avons fait metre nostre seal en ces presentes lettres, donées à Dole, le juedi après les Brandons, en l’an de grace mil trois cenz et quatre.